ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv ter zlasti člena 38(2) Direktive,

Glavni pomisleki, ki jih je izrazil odbor, so bili v zvezi s (1) potrebo po pojasnitvi, da lahko države članice še naprej uporabljajo preskusne metode za oceno ekotoksičnosti, ter (2) verjetnostjo, da bi enačbe za izračun, ki jih je predvidela Komisija, privedle do spremembe pri razvrščanju nekaterih vrst odpadkov, in sicer iz kategorije nenevarnih odpadkov v nevarne, kar bi negativno vplivalo na recikliranje takih odpadkov zaradi vse večjih stroškov ravnanja z odpadki. Vrsti odpadkov, omenjeni v tem kontekstu, sta bili pepel od sežiganja in ostanki iz drobilnikov.

Leta 2014 je bil z Uredbo Komisije (EU) št. 1357/2014 opravljen celovit pregled Priloge III k Direktivi 2008/98/ES o odpadkih (okvirna direktiva o odpadkih), ki določa lastnosti, zaradi katerih so odpadki nevarni. Glavni cilj navedenega pregleda je bil prilagoditi lastnosti odpadkov tehničnemu in znanstvenemu napredku ter uskladiti, kolikor je mogoče, opredelitev nevarnih odpadkov z merili iz Uredbe (ES) št. 1272/2008 o razvrščanju, označevanju in pakiranju snovi ter zmesi (v nadaljnjem besedilu: uredba CLP).

(3)Priloga III k Direktivi 2008/98/ES določa, da se pripis nevarne lastnosti HP 14 („ekotoksično“) opravi na podlagi kriterijev iz Priloge VI k Direktivi Sveta 67/548/EGS.

(4)Direktiva 67/548/EGS je bila razveljavljena s 1. junijem 2015 in nadomeščena z Uredbo (ES) št. 1272/2008 Evropskega parlamenta in Sveta. Vendar se navedena direktiva lahko še naprej uporablja za nekatere zmesi do 1. junija 2017, če so bile te razvrščene, označene in pakirane v skladu z Direktivo 1999/45/ES Evropskega parlamenta in Sveta ter dane v promet že pred 1. junijem 2015.

(5)Priloga III k Direktivi 2008/98/ES je bila nadomeščena z Uredbo Komisije (EU) št. 1357/2014, da bi se po potrebi uskladile opredelitve nevarnih lastnosti z Uredbo (ES) št. 1272/2008 in nadomestili sklici na Direktivo 67/548/EGS s sklici na Uredbo (ES) št. 1272/2008.

(6)Opredelitev nevarnih lastnosti HP 14 („ekotoksično“) ni bila spremenjena z Uredbo (EU) št. 1357/2014, saj je bila potrebna dodatna študija za zagotovitev popolnih in reprezentativnih informacij o možnem učinku uskladitve ocene nevarne lastnosti HP 14 („ekotoksično“) z merili iz Uredbe (ES) št. 1272/2008. Ker je navedena študija dokončana, je primerno upoštevati njena priporočila pri oceni nevarnih lastnosti HP 14 („ekotoksično“) za odpadke iz Priloge III k Direktivi 2008/98/ES in oceno kolikor mogoče uskladiti z merili iz Uredbe (ES) št. 1272/2008 za oceno ekotoksičnosti kemikalij. Pri določanju nevarnosti odpadkov v zvezi z nevarno lastnostjo HP14 („ekotoksično“) z uporabo enačbe za izračun bi morale veljati splošne mejne vrednosti, kot so opredeljene v Uredbi (ES) št. 1272/2008.

(7)Kadar se za oceno odpadkov v zvezi z nevarno lastnostjo HP14 („ekotoksično“) opravi test, je primerno, da se uporabijo ustrezne metode, določene v Uredbi Komisije (ES) št. 440/2008, ali druge mednarodno priznane testne metode in smernice. Odločba 2000/532/ES določa, da kadar je nevarna lastnost odpadka ovrednotena s testom in na podlagi koncentracij nevarnih snovi, kot so navedene v Prilogi III k Direktivi 2008/98/ES, prevladajo rezultati testa. Poleg tega bi bilo treba upoštevati še člen 12 Uredbe (ES) št. 1272/2008, zlasti člen 12(b) in metodologije za njegovo uporabo.

(8)Primerno je podjetjem in pristojnim organom dati na voljo dovolj časa za prilagoditev novim zahtevam.

(9)Odbor iz člena 39 Direktive 2008/98/ES ni podal mnenja o ukrepih iz te uredbe. Zato bi moral Svet v skladu s členom 5a(4) Sklepa Sveta 1999/468/ES ukrepe sprejeti –

SPREJELA NASLEDNJO UREDBO:

Člen 1

Priloga III k Direktivi 2008/98/ES se spremeni:

(1) Vnos za HP 14 „Ekotoksično“ se nadomesti z naslednjim:

„HP 14 Ekotoksično“: odpadki, ki pomenijo ali lahko pomenijo takojšnje ali kasnejše tveganje za enega ali več sektorjev okolja.

Odpadki, ki izpolnjujejo katerega koli od naslednjih pogojev, se razvrstijo kot odpadki z nevarno lastnostjo HP 14:

–odpadki, ki vsebujejo snov, razvrščeno kot snov, ki tanjša ozonski plašč, poleg tega pa ji je bila dodeljena oznaka stavka o nevarnosti H420 v skladu z Uredbo (ES) št. 1272/2008 Evropskega parlamenta in Sveta* in koncentracija takšne snovi dosega ali presega mejno koncentracijo 0,1 %.

[ c(H420) ≥ 0,1% ];

–odpadki, ki vsebujejo eno ali več snovi, ki so razvrščene kot akutno nevarne za vodno okolje in jim je bila dodeljena oznaka stavka o nevarnosti H400 v skladu z Uredbo (ES) št. 1272/2008, vsota koncentracij takšnih snovi pa dosega ali presega mejno koncentracijo 25 %. Za takšne snovi velja mejna vrednost 0,1 %;

[ ∑ c (H400) ≥ 25 % ];

–odpadki, ki vsebujejo eno ali več snovi, ki so razvrščene kot kronično nevarne za vodno okolje 1, 2 ali 3 z oznako stavka o nevarnosti H410, H411 ali H412 v skladu z Uredbo (ES) št. 1272/2008, in vsota koncentracij vseh snovi, ki so razvrščene kot kronično nevarne za vodno okolje 1 (H410), pomnožena s 100 in prišteta k vsoti koncentracij vseh snovi, ki so razvrščene kot kronično nevarne za vodno okolje 2 (H411), pomnoženi z 10 in prišteti k vsoti koncentracij vseh snovi, ki so razvrščene kot kronično nevarne za vodno okolje 3 (H412), dosega ali presega mejno koncentracijo 25 %. Za snovi, razvrščene kot H410, velja mejna vrednost 0,1 %, za snovi, razvrščene kot H411 ali H412, pa velja mejna vrednost 1 %;

[ 100 x ∑c (H410)) + 10 x ∑c (H411) + ∑c (H412) ≥ 25% ];

–odpadki, ki vsebujejo eno ali več snovi, ki so razvrščene kot kronično nevarne za vodno okolje 1, 2, 3 ali 4 in jim je bila dodeljena oznaka stavka o nevarnosti H410, H411, H412 ali 413 v skladu z Uredbo (ES) št. 1272/2008, vsota koncentracij vseh snovi, razvrščenih kot kronično nevarne za vodno okolje, pa dosega ali presega mejno koncentracijo 25 %. Za snovi, razvrščene kot H410, velja mejna vrednost 0,1 %, za snovi, razvrščene kot H411, H412 ali H413, pa velja mejna vrednost 1 %;